Norvegia trimite avioane F-35 în Polonia pentru a apăra un aeroport de la granița cu Ucraina. „Vor proteja spațiul și flancul estic al NATO”
Norvegia își va asuma responsabilitatea în cadrul NATO de a apăra spațiul aerian al aeroportului Rzeszow din Polonia, considerat cel mai important nod logistic pentru ajutoarele militare și civile care merg în Ucraina. Regatul scandinav va trimite 100 de soldați, sisteme de apărare antiaeriană și avioane de vânătoare F-35, a anunțat luni, 2 decembrie, ministrul apărării norvegian Bjorn Arild Gram, potrivit DPA.